CELEX: 62014CN0535
Language: mt
Date: 2014-11-24 00:00:00
Title: Kawża C-535/14 P: Appell ippreżentat fl- 24 ta’ Novembru 2014 minn Vadzim Ipatau mis-sentenza mogħtija mill-Qorti Ġenerali (L-Ewwel Awla) fit- 23 ta’ Settembru 2014 fil-Kawża T-646/11, Ipatau vs Il-Kunsill

26.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/20
            
         Appell ippreżentat fl-24 ta’ Novembru 2014 minn Vadzim Ipatau mis-sentenza mogħtija mill-Qorti Ġenerali (L-Ewwel Awla) fit-23 ta’ Settembru 2014 fil-Kawża T-646/11, Ipatau vs Il-Kunsill
   (Kawża C-535/14 P)
   (2015/C 026/24)
   Lingwa tal-kawża: il-Franċiż
   
      Partijiet
   
   
      Appellant: Vadzim Ipatau (rappreżentant: M. Michalauskas, avukat)
   
      Parti oħra fil-proċedura: Il-Kunsill tal-Unjoni Ewropea
   
      Talbiet tal-appellant
   
   
               —
            
            
               tannull s-sentenza tal-Qorti Ġenerali tat-23 ta’ Settembru 2014 (Każ T-646/11),
            
         
               —
            
            
               tiddeċiedi definittivament it-tilwima jew tirrinvija l-kawża quddiem il-Qorti Ġenerali biex tagħti deċiżjoni,
            
         
               —
            
            
               tikkundanna lill-Kunsill għall-ispejjeż, inkluż għall-ispejjeż quddiem il-Qorti Ġenerali.
            
         
      Aggravji u argumenti prinċipali
   
   L-appellant jinvoka erba’ aggravji insostenn tal-appell tiegħu.
   Fl-ewwel lok, l-appellant iqis li l-Qorti Ġenerali wettqet ksur tad-dritt għal protezzjoni ġudizzjarja effettiva billi ċaħdet kull effett sospensiv għall-preżentata ta’ talba għal għajnuna legali fuq it-terminu previst għall-preżentata ta’ rikors għal annullament kontra l-att ikkontestat.
   Fit-tieni lok, l-appellant jilmenta li l-Qorti Ġenerali wettqet ksur tad-drittijiet tad-difiża. Fil-fatt, il-Qorti Ġenerali ddeċidiet li l-Kunsill ma kienx marbut li jikkomunika lill-appellant il-provi li jinkriminaw u lanqas li jagħtih l-opportunità li jinstema’ qabel l-adozzjoni tad-Deċiżjoni 2012/642/PESK (1) u tar-Regolament ta’ Implementazzjoni Nru 1017/2012 (2).
   Fit-tielet lok, il-Qorti Ġenerali wettqet żball ta’ liġi meta qieset li l-motivi stabbiliti fl-atti kkontestati kellhom natura suffiċjenti.
   Fir-raba’ lok, il-Qorti Ġenerali wettqet żball ta’ liġi meta qieset li l-atti kkontestati ma kinux sproporzjonati.
   
      (1)  Deċiżjoni tal-Kunsill 2012/642/PESK, tal-15 ta’ Ottubru 2012, dwar miżuri restrittivi kontra l-Bjelorussja (ĠU L 285, p. 1).
   
      (2)  Regolament ta’ Implementazzjoni tal-Kunsill (UE) Nru 1017/2012, tas-6 ta’ Novembru 2012, li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Bjelorussja (ĠU L 307, p. 7).